
Medcare-säätiön apurahat
 
Medcare-säätiö on vuonna 2003 perustettu yleishyödyllinen säätiö, jonka tarkoituksena on rahoittaa tuki- ja liikuntaelimistön sekä sen sairauksien diagnostiikan ja hoidon tieteellistä tutkimusta.

Medcare-säätiö julistaa haettavaksi apurahoja tuki- ja liikuntaelimistön ja sen sairauksien ensisijaisesti kliiniseen ja kliinisepidemiologiseen tutkimukseen. Jaettava summa on 15 000 euroa.  

Apurahahakemukset laaditaan Säätiön kotisivuilla https://www.medcare-saatio.fi olevalla lomakkeella. Hakemus liitteineen on lähetettävä sähköpostilla pdf-muodossa osoitteeseen paakkunainen.tuija@gmail.com 30.11.2026 klo 24 mennessä. 

Apurahan saajille ilmoitetaan päätöksistä 13.1.2027 mennessä. Tiedot myönnetyistä apurahoista julkistetaan Suomen Reumatologisen Yhdistyksen vuosikokouksen illallisella Tampereella 28.1.2027 ja tiedot tulevat sen jälkeen Medcare-säätiön kotisivuille.

